text: Inkakunapas, ñawpaqraq kawsaq runakunapas qhuyakunapiqa llamk'aqña kasqaku; ichaqa quri qullqitapas manam miyu wañuchikuq unukunawanchu ch'uyayachiqku kasqa, aswanpas makinkup kallpanwa hasp'ispalla, aqutapas, ñut'u allpatapas aytispalla ch'uyanchaq kasqaku; chaysi Qusqupi, Quri Kanchapipas, qaylla qaylanpipas qurimanta qullqimanta rurasqa uywakunapas, sach'akunapas, runapas kaq kasqa, chaykunari, ¿maytaq kunan? ¿Pitaq chaykunatari aparqun?